李多见

李多见（），字子行，號思弦，福建兴化府仙游县民籍莆田縣人，明朝政治人物。同进士出身。

生平
仙游县学生，萬曆元年（1573年）癸酉科福建乡试第八十四名举人，萬曆二年（1574年）甲戌科会试第五名，三甲十五名進士。授户部主事，擢吏部郎中，出为浙江参政，以考察贬官，降太平府同知，转南京祠祭司郎中。萬曆二十年（1592年）十月出任直隸松江府知府，在任三月，以考察去職。萬曆二十七年（1599年）起任廣東瓊州府知府四庫全書本《廣東通志·卷二十七》，以母年九十，奉母告歸。不久，以壽考終。著有《楚游就正稿》、《諸儒要语》。《松江府志》：李多見，字子行，號思弦，閩之興化莆田人也。中萬曆甲戌會榜第二人，由司農部晉銓曹，出參浙藩，左降太平郡倅，轉南祠部。其在仕途閱歷幾二十年所矣。祠部不應擢郡，而公毅然有為，俯首一麾而出守。其守吾松也，在壬辰之十月云。初下車，有意昭雪民冤，不免多受詞訟。大姓頗亦苦其誅求，然公於獄情能片言而折，且無成心，有覆盆者立白，而又搜剔百年前之剩牘，如燭照數計然。蠹役猾胥，皆斂跡遁去，士民翕然稱其明。所自奉日惟腐菹菜羹，一切筐篚，不敢溷庭下，士民翕然稱其廉。青衿以文謁者無間早暮，而又不靳施予賑賚之澤。下至市賈匠工，計功受值，而獄中囚系，嘗為給食給衣，士民翕然稱其慈惠，藉令公而久任，必且大究厥施，度有以自見。而不意甫三月，中考功法矣。松人聞之，如失父母，戀戀不忍其成行。於是郡中好事競起而謀所以保留者，甚而廣捐歌謠，徧張文檄，拏舟赴訴於兩臺監司者，幾於空國。郡齋之前，日擁千萬人，伺公一出，號呼動地，公亦相對飲泣，為賦《棠溪吟》以見志，詞曰：“少小事姑嫜，懶拙強撐持。夫子見斥逐，大義當乖離。奈此乳下兒，號泣牽我衣。兒號既慘切，母心亦傷悲。母出與廟絕，兒行欲告誰。阿爺千人傑，後母稱賢姫。兒慎加餐飯，母子長相依。棄置汝中野，我行心自知。驅車難復顧，惻惻心中淒。”讀者益為悲惋，恐恐公之旦暮去也。乃倡為塞門之說，冀以激動上官。俄而運石累磚，不移時而西關之道頓為阻絕。有吏李某，則曳白布裙為旗，大書‘攀留’字面，太學彭汝讓、諸生蔡汝中，則置櫃斂財為公謀立生祠去思碑。時江司馬鐸方秉憲吳中，猝聞嘩聲，謂松且倡亂矣。遂陳兵而來，屯郊外，裹甲露刃，以備非常，而華令懷我王侯，出見極言松人無倡亂事，力止之。江公意稍解，乃先收其有事地方員役鞭撻之，旋捕諸倡義者，如彭如蔡，系之袣縲中。公知之，愈悒悒不自得。蓋公與江為同年，贐公兼金，公不受，且不以屬禮見，而以賓禮見，江益恚公。公越三日戒行矣。行之日，大雨如注，父老子弟焚香設位而泣送之水涘者，軹車擁道，不得前。陸文定致政歸里，不入公署有年，特為公一叩鈴閣。瀕行，乃倡為塞門之說，冀以激動上官。俄而運石累磚，不移時而西關之道頓為阻絕。有吏李某，則曳白布裙為旗，大書‘攀留’字面，太學彭汝讓、諸生蔡汝中，則置櫃斂財為公謀立生祠去思碑。時江司馬鐸方秉憲吳中，猝聞嘩聲，謂松且倡亂矣。遂陳兵而來，屯郊外，裹甲露刃，以備非常，而華令懷我王侯，出見極言松人無倡亂事，力止之。江公意稍解，乃先收其有事地方員役鞭撻之，旋捕諸倡義者，如彭如蔡，系之袣縲中。公知之，愈悒悒不自得。蓋公與江為同年，贐公兼金，公不受，且不以屬禮見，而以賓禮見，江益恚公。公越三日戒行矣。行之日，大雨如注，父老子弟焚香設位而泣送之水涘者，軹車擁道，不得前。陸文定致政歸里，不入公署有年，特為公一叩鈴閣。瀕行，使非陸文定以公道主持，非王邑侯以正言陳白，松人之禍，詎可測耶。故又互見之王侯傳。偶讀公遺稿，見公去後有祭錢太守午江及楊孝廉九南文，愈益為之心折。蓋錢、楊兩公，清白廉介，貧無立錐而皆以饑餓死，士論共哀之，當公為守，正兩公捐館之時，而胥役匿不以報，迨其去郡始知，乃緘香絮酒，摛文遣奠，以告罪於兩公之靈。公之盛德如是，安得不使人去後思哉。並識之於傳尾。

家族
曾祖李维察。祖父李仲献。父李德用，长乐知县《莆田县志》：李德用字子乂，嘉靖庚子乡荐，授长乐知县。性介特宦，贫不能养亲，六年弗迁，藩司亦弗与考绩，后因病乞致仕，不俟报径归，监司有知德用清苦者，檄赎金百两赆之，辞不受，卒于途，父老筑却金亭以旌其节，又立祠县左。子多见，字子行，万历甲戌进士，授户部主事，擢铨曹，出为浙江大參，以铨曹谪。久之，擢守松江，复以南计部谪，最后再守琼州，致仕归。多见好立名，人或疑其非真，及死，家故贫也。。母林氏。重庆下。

参考资料

Category:李姓
Category:仙游人
Category:明朝瓊州府知府
Category:明朝松江府知府
Category:明朝户部主事
Category:明朝吏部郎中
Category:明朝浙江布政使司参政
Category:明朝太平府同知
Category:南京礼部郎中